Inden for godt et år lægger den danske regering op til beslutning om køb af nye kampfly, der vil koste i omegnen af 30 milliarder kroner.

Beslutningen er led i forsvarsforliget og blev til uden særlig debat, skønt den har store konsekvenser såvel økonomisk som udenrigspolitisk. Selv om eksperter på forhånd betegner det som en usikker investering, synes Folketinget ikke at ryste på hånden. Desværre.

De gamle F-16-fly er ved at være udtjent, og argumentet for at købe nye er, at Danmark fortsat skal have en stor rolle i det globale magtspil. Det kan næsten lyde, som om Danmark i nogens selvforståelse er en Goliat-nation, der kan spille med musklerne trods sin klejne natur.

ceb